נסיכה לבנה (סדרת טלוויזיה)
צוות השחקנים > פרקים

| מס' בסדרה | מס' בעונה | שם הפרק    | תאריך שידור מקורי | רייטינג |  |  |
| --- | --- | --- | --- | --- | --- | --- |
| 1 | 1 | לישון עם האויב | ג'יימי פיין | אמה פרוסט | 16 באפריל 2017 | 0.633 |
אחרי שהביס את ריצ'רד השלישי בקרב בוסוורת' מגיע המלך החדש הנרי טיודור ללונדון. הוא נאלץ לשאת לאישה את אליזבת מיורק, שאותה הוא מתעב בשל פרשת האהבים שלה עם ריצ'רד, כדי לאחד את בית לנקסטר ובית יורק. ליזי אף היא שונאת את הנרי, בייחוד שהוא מתעקש להכניס אותה להריון לפני שיתחתן איתה. ליזי מבינה שיש לה השפעה על הנרי בגלל הריונה, והיא מחליטה להעמיד פנים של רעיה צייתנית, בעודה זוממת נגד בני טיודור יחד עם אמה, המלכה הקודמת אליזבת.
| 2 | 2 | לב ונפש | ג'יימי פיין | אמה פרוסט | 23 באפריל 2017 | 0.712 |
המלך הנרי יוצא לסיור ברחבי הממלכה כדי להצהיר את ריבונותו. אמה של ליזי, אליזבת, שמתכננת ללוות את המלך במסעו, מקוממת בחשאי את תומכי יורק. אבל אמו של הנרי, מרגרט בופורט, גורמת למאסרה בארמון וסטמינסטר. הנרי ניצל מניסיון התנקשות של תומך יורק בשם פרנסיס לאבל, והוא חושד במעורבותה של ליזי. היא מזהה בדבר את מעשי ידי אמה, ומגנה כל כוונה להרוג את הנרי. בהיעדרו זוכה ליזי לאהדת ההמונים כשהיא מוציאה כספים מן האוצר המלכותי כדי לסייע לחולים במחלת ההזעה. על אף שהיא אינה מצליחה לשכנע את הנרי לשחרר את בן דודה הצעיר טדי פלנטג'נט ממצודת לונדון, היא מחזקת את הקשר שביניהם.
| 3 | 3 | בורגונדי | ג'יימי פיין | אמה פרוסט | 30 באפריל 2017 | 0.784 |
ליזי יולדת את הנסיך ארתור ומוצאת מכנה משותף עם הנרי. ג'ספר טיודור מבקר את הדוכסית מרגרט בבורגונדי כדי לכרות איתה ברית. אבל המשא ומתן לשלום נפסק לפתע בשל תאונה שמתרחשת בחצר הדוכסית. בינתיים אמה של ליזי נשלחת לגלות במנזר ברמונדסי.
| 4 | 4 | העמדת פנים | אלכס קלימנוס | שרה דולרד ואמה פרוסט | 7 במאי 2017 | 0.845 |
בעוד שבארמון נערכות תוכניות להשיא את נסיכות יורק לנאמני טיודור, מרגרט דוכסית בורגונדי מגייסת צבא ובראשו ילד בן איכרים שהיא מצהירה שהוא טדי פלנטג'נט. ליזי משכנעת את הנרי לשחרר את טדי האמיתי מהמצודה כדי שיראו שהוא חי במחיצת בני טיודור. מרגרט בופורט, אמו של המלך, מארגנת מהומה בקהל כדי לשלוח את טדי שוב למאסר במצודה, כמי שמאיים על שלטונו של הנרי. הנרי מביס את כוחותיו של המתחזה אבל מגלה חמלה ולא הורג את הילד. על אף שמרגרט מצהירה על כך שאליזבת, אם המלכה, הייתה שותפה לקשר, הנרי מסרב להוציא אותה להורג.
| 5 | 5 | בוגדים | אלכס קלימנוס | לורן מקלפלן ואמה פרוסט | 14 במאי 2017 | 0.951 |
מרגרט מבורגונדי מגייסת תמיכה אירופאית בבחור שלדבריה הוא היורש האמיתי של כתר אנגליה, אחיה של ליזי, ריצ'רד פלנטג'נט דוכס יורק. הנרי שולח את מגי דודניתה של ליזי, כעת ליידי פול, כדי שתוכיח שהנער הוא מתחזה. הנרי וליזי מכריזים על בנם כדוכס יורק, אבל אמה של ליזי קוטעת את הטקס בהצהרה שבנה המלך החוקי של אנגליה חי ונמצא בבורגונדי. על אף שמגי משוכנעת באופן חלקי בזהותו של ריצ'רד, בפני הנרי היא מכריזה עליו כמתחזה. ג'ספר מגלה שמרגרט בופורט, אמו של המלך, הורתה על הריגתם של הנסיכים במצודה והוא זועם על כך. כדי לשמור על סודה מרגרט חונקת אותו למוות כשהוא חולה במיטתו.
| 6 | 6 | דם אנגלי על אדמה אנגלית | אלכס קלימנוס | אמה פרוסט ואליס נאטר | 21 במאי 2017 | 0.792 |
ויליאם סטנלי מוצא להורג על תמיכתו במתחזה פרקין וורבק. הוא זוכה לתמיכה של רוב ממלכות אירופה פרט לספרד, בעיקר אחרי נישואיו לבת האצילים הסקוטית קתרין גורדון. ליזי והנרי נוסעים לספרד כדי למצוא בני ברית, אולם איזבלה הראשונה, מלכת קסטיליה מסרבת לסייע למלך עד שיהרוג את כל הבוגדים. אחרי מותה של המלכה האלמנה אליזבת, מעודדת ליזי את הנרי להילחם במתחזה הטוען לכתר, שבסופו של דבר מוצא מקלט במנזר. אמו של המלך גוררת אותו ללונדון לשיפוטו של הנרי.
| 7 | 7 | שני מלכים | ג'יימי פיין | אמה פרוסט | 28 במאי 2017 | 0.722 |
על אף שוורבק אשתו ובנו הם אסירים של הנרי, הוא מסרב לחזור בו מטענתו. מגי מתחילה לרגל עבור דודתה, מרגרט מבורגונדי. ליזי משוכנעת שוורבק הוא אחיה, אבל יודעת שעצם קיומו מהווה איום על חיי בעלה וילדיה. היא מציתה אש בחדרי הבגדים כדי לאפשר לו לברוח, אבל הוא מסרב.
| 8 | 8 | קללות ישנות | ג'יימי פיין | שרה פלפס | 4 ביוני 2017 | 0.868 |
ליזי מודה בפני הנרי שהיא ואמה הטילו קללה על רוצחי שני אחיה. אם הנרי יהרוג את וורבק, שהיא מאמינה שזהו ריצ'רד, הקללה תיפול על בניהם. ליזי מציעה להוציא להורג אסיר אחר במקומו, אבל לא מצליחה להוליך שולל את מרגרט מבורגונדי. הנרי כמעט חונק את אמו כשהוא מבין שהיא זו שרצחה את הנסיכים במצודה, והטילה קללה על משפחתו. כשהתרמית מתגלה ליזי מבינה שהדרך היחידה להבטיח את קשר הנישואים עם ספרד ואת עתידם של בניה הוא להוציא להורג את אחיה ואת טדי. אמן של המלך מציינת בפני ליזי כמה שהן דומות.